Aga Kreeka «päästmise» juures ei räägita muidugi paljudest asjadest. Die Linke asepresident Sahra Wagenknecht kinnitab dokumentaalfilmis «Võlakraatia» järgmist: «Aasta tagasi, kui Saksamaa pidas läbirääkimisi Kreeka abistamise üle, siis üks peamisi punkte oli see, et Kreeka jätkab saksa relvade importimist. Kreeka pidi vähendama pensione ja teisi sotsiaalkulusid, kuid mitte relvade importi. See näitab, millised huvid on mängus, et saksa valitsus kaitseb ennekõike oma sõjatööstust ja eksporti». Wagenknechti sõnu täiendas Europarlamendis Roheliste liikumise president Daniel Cohn-Bendit lugedes üles sõjaarsenali, mida olid vaid kuu aega enne Kreekale müünud prantslased ja sakslased, ligi 4 miljardi euro suuruses. «Me oleme silmakirjatsed! Anname neile raha, et nad ostaksid meie relvi,» kuulutas Cohn-Bendit selgelt.